
Puspusang labanan ang pasismo 
at saywar ng rehimeng US-Arroyo 


na instrumento ng paghahasik ng pasistang 

terorismo at pandarahas sa mamamayan. Pina- 
titindi ito ngayon kaakibat ng walang habas na mga 
pasistang atake ng rehimeng US-Arroyo laban kapwa 
sa mga armadong rebolusyonaryong pwersa at ligal 
na demokratikong organisasyon at partido. 

Matingkad na bahagi ng Oplan Bantay Laya (OBL) 
II ang pagsasagawa ng mga operasyong saywar. Ka- 
pansin-pansin lalo nitong mga nakaraang buwan ang 
higit na pagdalas, pagsinsin at pagtindi ng mga ope- 
rasyong saywar na sistematiko at puspu- 
sang isinasagawa ng Malacafiang at 
AFP/PNP kasabay ng mga pamamaslang 
at armadong pagsalakay. 

Layunin ng mga operasyong saywar 
na dungisan ang prestihiyong natamo ng 
mga rebolusyonaryong pwersa at siraan 
sila ng loob upang mapahina sila at ang 
kanilang suportang masa at mas madali 
silang madurog. Kaalinsabay nito, 
layon din nitong bigyang-matwid 
at hikayatin ang mga armadong 
atake at iba pang mga anyo 
ng panunupil upang mapa- 
tahimik ang ligal na opo- 
sisyon, laluna ang pina- 
kadeterminado, militante 
at progresibong demokra- 
tikong kilusang masa. La- 
yunin din ng rehimeng Ar- 


N ng kampanyang saywar ay palagiang katuwang 


Reyd sa Dapecol: 
108 armas nasamsam 
PAHINA 3 


Mga tampok sa 
isyung ito... 


Pulang rosas para sa 
aking asawa at lahat 
ng biktima 


royo na pagtakpan ang mga pasistang atakeng ito at 
palabasing ang kanilang mga krimen ay kagagawan 
ng rebolusyonaryong kilusan. 

Ang rebolusyonaryong armadong kilusan at ang 
hayag na demokratikong kilusang nagsusulong ng 
mga pambansa-demokratikong hangarin sa iba't 
ibang paraan ang itinuturing ng rehimeng 
US-Arroyo na pangunahing sagka sa la- 
D yunin nitong makapangunyapit sa po- 
der hanggang 2010 o lagpas 
pa rito. 

Batid ng naghaharing 
rehimen na ang pamimilit 
~~ itong makapanatili 
NN hanggang 2010 o 

lampas pa ay sa- 

at Comelec 


PAHINA 6 


ng mga pwersang ito at ng mama- 
mayang Pilipino. Kaya binuo ng 
Malacafilang at ng Cabinet Over- 
sight Committee on Internal Secu- 
rity (COCIS) nito ang tatlong-yug- 
tong sistematisadong plano sa pa- 
nunupil at saywar. Ang unang yug- 
to ay nakatutok sa kasalukuyang 
panahon ng eleksyon, ang ikala- 
wa'y sa panahon pagkatapos ng 
eleksyon at paggamit sa bagong 
batas na tinaguriang Human Secu- 

rity Act (HSA) at ang ikatlo'y sa 
panahon mula 2008 hanggang 
2010 o kung hanggang kailanman 
mapalalawig ng rehimeng Arroyo 
ang paghahari nito. 

Inatasan ng Malacafiang ang 
mga yunit ng AFP-PNP at ang In- 
ter-Agency Legal Action Group 
(IALAG) na mag-imbento ng mga 
kwento, mga palabas sa midya at 
mga kasong ligal laban sa mga re- 
bolusyonaryong pwersa at mga or- 
ganisasyon at personalidad ng li- 
gal na demokratikong kilusan. 
Nagbuo rin ang AFP ng mga Public 
Information Platoon bilang bata- 
yang yunit ng disimpormasyon ka- 
tuwang ng mga yunit sa Civil-Mili- 
tary Operations (CMO) upang mati- 
yak na lahat ng kampanyang mili- 
tar ay may kakambal na kampanya 
ng disimpormasyon at saywar. 

Inatasan din ang area com- 
mands, mga yunit hanggang antas 
platun at mga yunit sa CMO na 
ihanda ang organisasyon at mga 
mekanismo para sa mabilisan at 
malawakang pagpapalaganap ng 
kanilang disimpormasyon. Pinala- 
lawak at pinahihigpit ng militar 
ang ugnayan nito sa masmidya at 
lahat ng daluyan ng impormasyon 
sa iba't ibang antas at saklaw. 

Walang tigil ang kaaway sa 
paglulubid ng mga imbentong 
kwento at kasong ligal. Pinalala- 
ganap nila ang balu-baluktot na 
mga kasinungalingan. Kabilang sa 
mga kwentong ito ang diumano'y 
mga “internal na purgahan” at 
“mass grave” ng Partido at BHB, 
pagrerekrut ng mga menor-de- 
edad sa BHB, pagkakasangkot ng 
BHB sa produksyon ng iligal na 
droga, mga arbitraryong pagpatay 
sa mga sibilyan, sapilitang pag- 
bubuwis o pangingikil sa ordinar- 
yong magsasaka at maliliit na ne- 
gosyante at iba pang krimen. 

Labis na pinangangambahan 
ni Arroyo ang napipintong pag- 
ani ng mga progresibong partido 
ng mas marami pang pwesto dahil 
tatayong malakas na haligi ito ng 
pampulitikang oposisyon at ng 
pagsisikap na patalsikin siya sa 
poder. 

Kaya naman todo-larga nga- 
yon ang kampanyang saywar la- 
ban sa mga ito upang makapagla- 
tag ng kung anu-anong katwiran, 
ligal na palusot at suporta para sa 
plano ng rehimen na ideklarang 
“terorista” at iligal ang mga par- 
tidong ito. Ngayon pa lamang ay 
inihahanda na ng rehimen ang pi- 
nag-ibayo pang “opensibang li- 
gal” sa ikalawang yugto, gamit 
ang HSA, upang patalsikin sila sa 
Kongreso. 

Inihahanda ng rehimen ang 
lahat ng kundisyon para sa mas 
malakihan at mas masahol pang 
mga pasistang atake sa huling 
yugto. 

Ngunit nagkakamali ang rehi- 
men sa pag-aakalang magtata- 
gumpay ito sa paglupig sa rebolu- 
syonaryong kilusan at pagpapa- 
tahimik sa hayag na demokrati- 
kong kilusan sa pamamagitan ng 
mga pasistang atake at opera- 
syong saywar. Hindi natitinag ang 
mga ito sa kapasyahang lumaban 
at ibagsak ang naghaharing rehi- 
men, gaano man katindi ang pag- 

mamalupit, pagsisinungaling at 
pangungunyapit nito sa kapangya- 
rihan. 

Mahalagang tungkulin ngayon 
ng lahat ng yunit ng Partido, BHB 
at rebolusyonaryong kilusan at iba 
pang mamamayan ang lahatang- 
panig na pagpapaigting ng pakiki- 
baka. Kaalinsabay nito, tungkulin 
ng lahat ang pagsasagawa ng pus- 
pusan, mabilis, sistematiko at la- 
ganap na paglalantad at pagbati- 
kos sa mga pasistang atake, say- 
war at lahat ng kabulukan, kasinu- 
ngalingan at kalupitan ng rehi- 
meng US-Arroyo at mga sandata- 
hang pwersa nito. 


Kailangan ng mga par- 
tikular na hakbang para 
salagin at biguin ang ma- 
tinding mga pasistang ata- 
ng AFP. Dapat maging pa- 
lagiang handa ang bawat 
organo, komite at yu- 
nit ng Partido, ku- 
mand ng BHB, selula 
ng NDF at mga 
organisa- 
syong masa (MM 
sa mabilis na 
paglalantad 
ng mga kri- 
men at kasi- 


Mga gawa-gawang kwento 
ng militar, pinabulaanan ng BHB 


Mars pinabulaanan ng Bagong Hukbong Bayan (BHB) sa Pa- 
nay ang kasinungalingan ng AFP na tinangka umanong 
patayin ng BHB ang isang magsasaka sa Iloilo noong Abril 6. 
Ayon kay Ka Ariston Remus, tagapagsalita ng Napoleon Tumag- 
tang Command-BHB ng Southern Panay, walang kinalaman ang 
BHB sa tangkang pagpaslang kay Jodie Morante, isang magsasaka 
ng Barangay Ticdalan, Miag-ao. Paninira lamang ito ng AFP laban 
sa armadong rebolusyonaryong kilusan sa isla. 

Hapon ng Abril 6 dinampot si Morante sa Barangay Camiri, 
Miag-ao ng apat na armadong lalaki. Ipinagkakalat ng AFP na na- 
galit umano sa kanya ang BHB dahil hindi siya nagbabayad ng bu- 
wis. Nakatakas si Morante ngunit tinamaan muna siya sa kaliwang 
kamay nang pagbabarilin siya ng mga salarin. Kaagad naman si- 
yang naisugod sa ospital. Kinabukasan, binigyan kaagad siya ng 
mga gwardyang militar. 

Samantala, pinabulaanan naman ni Leonardo “Ka Parago” Pi- 
tao ng 1st Pulang Bagani Command sa Southern Mindanao Region 
ang kasinungalingan ng 73rd IB na minasaker umano ng BHB ang 
isang pamilya sa Calinan, Davao City noong Abril 9. Ayon kay Ka 
Parago, hindi ang BHB kundi ang Alamara, isang anti-komunis- 
tang grupong vigilante, ang pumaslang sa pamilyang Gonzaga sa 
Barangay Calagdag, Calinan. 

Pinatatakbo ng 73rd IB na nakaistasyon sa Calinan ang Alama- 
ra. Una itong binuo mula sa mga elemento ng Citizens Armed 
Forces Geographical Unit (CAFGU) na nag-oopereyt sa mga prubin- 
sya ng Davao. 

Ayon kay Ka Parago, mahaba na ang listahan ng pamamaslang, 
pagnanakaw at iba pang krimen ng Alamara sa malalayong bara- 
ngay ng Davao. [AB 

ke at proyektong saywar ( “7, 


nungalingan ng AFP sa 
mga saklaw nilang lugar. 
Dapat higitan ng mga re- 
bolusyonaryong pwersa 
ang mga pagsisikap ng re- 
himen sa larangan ng pro- 
paganda. 
Responsibilidad 
ng mga kinauu- 
kulang yunit 
ang agad na 
pagtitipon ng 
kinakaila- 
ngang mga 
datos upang 
“#A kontrahin 
ang opera- 

: syong say- 
war ng kaaway. Dapat agad na na- 
ipadadala ang ulat sa mga kinauu- 
kulang organo at nakapagpapala- 
bas ng pahayag sa tradisyunal na 
midya at mga bagong daluyan ng 
impormasyon tulad ng internet ha- 
bang tinitiyak ang kaligtasan sa 
ganitong pagsisikap. 

Dapat sistematiko ang pagla- 
lantad ng pasismo at kabulukan ng 
rehimen habang pinatatampok 
ang pananaig at tagumpay ng mga 
pakikibaka ng mamamayan at ng 
rebolusyonaryong kilusan. Sa par- 
tikular, dapat mas palawakin at 
mas paigtingin pa ang paglalantad 
at paglaban sa mga kongkretong 
kaso ng pasistang terorismo ng es- 
tado, korapsyon, pandarambong, 
pandaraya sa eleksyon, sarisaring 
krimen at mga patakarang kontra- 
mamamayan at makadayuhang re- 
himeng Arroyo. 

Pinakaepektibong tugon pa rin 
sa pagpapatindi ng pamamasista 
at saywar ng rehimen ang pagpa- 
pahusay, pagpapadulas, pagpapa- 
lawak at pagpapaigting ng kilu- 
sang propaganda at kilusang pro- 
testa, pagsisinsin ng gawaing ma- 
sa at pagpapalakas ng mga pakiki- 
bakang antipasista, antipyudal at 
anti-imperyalista, kasabay ng pag- 
iibayo ng armadong pakikibaka sa 
buong bansa. ABI 

Reyd sa Davao Penal Colony 


MATATAGUMPAY NA OPENSIBA NG BHB Je 


108 armas nasamsam 


atagumpay na nailunsad 
M: mga Pulang gerilya ng 
Merardo Arce Command 


(MAC) ng Bagong Hukbong Bayan 
ang isang walang-putok na reyd 
sa Davao Prison and Penal Farm 
(DPPF) sa Sto. Tomas, Davao del 
Norte nitong Abril 7. Ang DPPF o 
mas kilala sa dating pangalang 
Davao Penal Colony o DAPECOL 
ang pangatlong pinakamalaking 
kulungan sa Pilipinas. 

Nasamsam ng mga Pulang 
mandirigma ang 105 mahahabang 
armas, tatlong maiigsing baril, 
dalawang hand-held na radyong 
VHF at mga bala. Ang reyd na ito 
ay isa sa mga taktikal na opensiba 
na may pinakamaraming armas na 
nasamsam mula sa mga nagdaang 
taon. 

Ala-1:30 ng madaling araw 
nang makarating sa tarangkahan 
ng DAPECOL ang mga Pulang man- 
dirigma na nakaunipormeng mili- 
tar. Lulan sila ng limang inupa- 
hang van. 

Sa tarangkahan ng DAPECOL ay 
nagpanggap silang galing sa isang 
kasalan at nasira ang makina ng 
isa sa mga sasakyan. Agad na na- 
disarmahan ang dalawang gwar- 
dya. Isang platun ng mga Pulang 
gerilya ang pumasok sa compound 
ng DAPECOL. Agad ring nanyutra- 
lisa ang dalawa pang gwardya sa 
compound ng administration build- 
ing at ng armory. Mabilis na nili- 
mas ang lahat ng baril dito. Wa- 
lang nasaktan sa mga gwardya da- 
hil hindi sila nanlaban. Umabot 
lamang ng 20 minuto ang buong 
operasyon. 

Nagpasabog ang mga Pulang 
mandirigma ng isang command- 
detonated na bomba sa isang da- 


an alas-4 ng madaling araw upang 
mapigilan ang anumang opera- 
syong pantugis ng militar o puli- 
sya. 

Malaking dagok sa rehimeng 
Arroyo ang operasyong ito lalupa't 
itinatambol ng rehimen na dudu- 
rugin umano nito ang BHB pagsa- 
pit ng 2010. Ang mahigit isang 
daang sandatang nasamsam ay ti- 
yak na magagamit upang armasan 
ang mga dagdag na yunit ng BHB. 

Labis na nagagalak ang buong 
rebolusyonaryong kilusan sa ta- 
gumpay na ito ng BHB-MAC. Nag- 
sisilbi itong inspirasyon sa BHB sa 
buong kapuluan sa paglulunsad ng 
mas marami pang taktikal na 
opensiba sa gitna ng mga pasis- 
tang atake ng rehimeng Arroyo sa 
mamamayan. Nagsisilbi rin itong 
inspirasyon sa buong rebolusyo- 


DArE: 

naryong kilusan at mamamayan 
na ibayong isulong ang iba't iba 
pang porma ng paglaban sa aro- 
ganteng rehimeng Arroyo. 
Ipinanawagan ng Partido Ko- 
munista ng Pilipinas na pamarisan 
ang reyd sa DAPECOL, maglunsad 
ng mas marami pang taktikal na 
opensiba at sumamsam ng mas 
marami pang armas mula sa ka- 
away. Hinahamon ng PKP ang la- 
hat ng yunit ng BHB na maglun- 
sad ng sunud-sunod na mga takti- 
kal na opensiba, higitan ang bi- 
lang ng armas na nasamsam sa 
DAPECOL, parusahan ang pinaka- 
masasahol na pasistang kriminal 
at mandarambong, dulutan ng 
mas matitinding dagok ang rehi- 
meng Arroyo at itaas sa bago at 
mas mataas na antas ang digmang 
bayan. [AB 

MATATAGUMPAY NA OPENSIBA NG BHB Mr 


Matatagumpay na opensiba at armadong 
aksyon sa Bicol, Abra, Antique at Iloilo 


i bababa sa dalawang sun- 
Dec mula sa “C” Company 
ng 2nd IB ang napatay nang 
salakayin sila ng mga Pulang ge- 
rilya ng BHB noong Abril 18 sa Ba- 
rangay Villanueva, Gubat, Sorso- 
gon. Dalawa pang sundalo ang na- 
sugatan, ayon sa inisyal na ulat. 
Walang kaswalti sa panig ng BHB. 
Samantala, matagumpay na 
inambus ng mga Pulang mandirig- 
ma sa ilalim ng Agustin Begnalen 
Command (ABC) ang nag-oopera- 
syong mga tropa ng 41st IB sa 
Sityo Mananara, Barangay Pobla- 
cion, Lacub, Abra noong Abril 6. 
Walong sundalo, kabilang ang 
isang tinyente, ang napatay sa 
pananambang. Ligtas na nakaatras 
ang yunit ng BHB. 


Ayon kay Ka Diego Wadagan, 


tagapagsalita ng ABC, ang ambus 


ay pagtupad sa tungkulin ng hukbo 
na depensahan ang sarili at ang 
masa laban sa operasyong inilulun- 
sad ng AFP. Ilang linggo nang nag- 
ooperasyon ang mga tropa ng 
503rd Brigade at ng Regional Mo- 
bile Group ng PNP-Cordillera bago 
mangyari ang pananambang. Sak- 
law ng kanilang mga operasyon 
ang mga bayan ng Lacub, Baay- 
Licuan, Malibcong at Tineg. 
Alinsunod sa Oplan Bantay La- 
ya II, kakambal ng kampanyang 
militar ng AFP ang paghahasik ng 
terorismo at panunupil sa mga 
baryong saklaw ng kanilang opera- 
syon. May mga ulat ng pangwa- 
wasak ng ari-arian ng ilang resi- 
dente. Hinigpitan ang kilos ng 
mga taumbaryo sa pamamagitan 
ng pagbabawal na magtrabaho sa 
mga sakahan at maliliit na mina- 


han. Dalawang kabataan ang iligal 
na inaresto, ikinulong at tinortyur. 
Pinagbantaan din ang mga resi- 
dente na pauulanan ng bomba at 
bala ang mga inaakusahang kasapi 
at tagasuporta ng BHB. 

Tuluy-tuloy naman ang paglu- 
lunsad ng BHB ng mga aksyong mi- 
litar laban sa mga reaksyunaryong 
tropa at galamay nito sa Panay. Ti- 
nambangan ng mga Pulang mandi- 
rigma rito ang isang iskwad ng 2nd 
Platoon ng "A" Coy ng 79th IB no- 
ong Abril 2 sa Sityo Anas, Barangay 
Tubudan, San Remigio, Antique. 

Sa Iloilo, isang sundalo ang 
napatay ng BHB noong Marso 26 
sa Barangay Sagcup, Lambunao 
nang tangkaing kubkubin ng 47th 
IB ang isang yunit sa ilalim ng Jo- 
se Percival Estocada Jr. Command 
ng Central Front ng Panay. ABI 


Katarungan para kay Grecil at iba pang mga bata 


antad na lantad na ang suk- 

dulang pagsisinungaling ng 
101st IB kaugnay ng pagkaka- 
patay ng kanilang mga tropa kay 
Grecil Galacio, isang siyam na ta- 
ong gulang na bata, sa Barangay 
Kahayag, New Bataan, Compos- 
tela Valley noong Marso 31. Hin- 
di lamang pinabulaanan ng mga 
kababaryo ni Grecil ang pinagsa- 
sabi ng AFP, napatunayan pa ng 
independyenteng mga imbestiga- 
syon na binaril siya sa ulo nang 
malapitan. 

Dahil dito, napilitan ang AFP 
na sabihing pinag-iisipan nilang 
bawiin ang nauna nilang kwento 
at magpahayag ng pakitang-ta- 
ong kahandaan na humingi ng 

paumanhin sa pamilya ni Grecil. 
Gayunpaman, ipinaggigiitan pa 
rin ng AFP na tagasuporta ng 
BHB ang ama ni Grecil sa despe- 
radong tangkang bigyang-katwi- 
ran ang pagkakapatay kay Grecil. 
Nitong Abril 19, nagrali ang 
Gabriela at Salinlahi-Alliance for 
Children's Concerns, kasama ang 
mga magulang ni Grecil, sa ha- 
rap ng Camp Aguinaldo sa Que- 
zon City upang singilin ang AFP. 
Noong Abril 17, 300 residen- 
te ng Kahayag ang naglunsad ng 
martsa-rali upang batikusin ang 
pang-aabuso ng AFP at manawa- 
gang palayasin na ang mga yunit 
nito sa kanilang komunidad. 
Kasabay nito, naghapag ng 


kaso si Gelacio Galacio laban kay 
2nd Lt. Francis John Gabawa, 
ang lider ng yunit na pumatay sa 
kanyang anak. Maghahapag din 
ng kaso ang pamilya sa Joint Mo- 
nitoring Committee na nilikha ng 
gubyerno ng Pilipinas at National 
Democratic Front of the Philip- 
pines. 

Bago ito, nanawagan ang Ka- 
biba Alliance for Children's Con- 
cerns at Children's Rehabilitation 
Center na panagutin ang yunit 
militar na nagsagawa ng krimen. 
Nanawagan din sila sa UNICEF na 
imbestigahan ang kaso ni Grecil, 
kasabay ng napakarami pang ka- 
so ng pang-aabusong militar sa 

Sundan sa “Grecil...,” pahina 6 


sir: PANANALANTA NG PASISTANG ESTADO 


Mga lider-masa sa Panay, inambus at dinukot 


oong gabi ng Abril 12, inambus sa Cabanbanan, Oton, Iloilo ng gal na bisig” ng rebolusyonaryong 

N kilusan. Ani Dominado, inilalatag 

nito ang kundisyon upang ang 

mga ligal na organisasyong ito ay 

atakehin ng mga armadong ahente 
ng estado. 

Nagsampa na rin ng petisyon pa- 


mga pinaghihinalaang elemento ng 301st Brigade ng Philippine 
Army at kasapakat nitong mga bandidong grupong Revolutionary 
Proletarian Army-Alex Boncayao Brigade (RPA-ABB) ang mga lider-masa 
na sina Maria Luisa Posa-Dominado, 52: Nilo Arado, 38; at Jose Ely Ga- 
rachico, 51. Si Dominado ay upisyal ng Selda-Panay. Si Arado ay upisyal 
ng Kilusang Magbubukid ng Pilipinas at Anakpawis sa isla. At si Ga- 


rachico ay information officer ng Karapatan-Panay. 


Kagagaling lamang nila sa 
asembliya ng Anakpawis sa San Jo- 
se, Antique nang harangin ang 
sinasakyan nilang pickup truck ng 
mga armadong taong sakay ng 
isang puting Nissan Urvan na may 
plakang FVF-463. Habang sila'y ti- 
nututukan, kinaladkad at binaril sa 
batok si Garachico. Sa pag- 
aakalang patay na ito, iniwan si- 
yang nakahandusay sa daan. Tina- 
ngay naman ng mga salarin ang sa- 
sakyan kasama sina Dominado at 
Arado. Kinabukasan, natagpuang 
sunog ang sasakyan sa isang tubu- 
han sa bayan ng Janiuay, kung sa- 
an may presensya ang RPA-ABB. 

Agad na naglunsad ng mga rali 
ang mga myembro ng Bayan Muna, 
Anakpawis at Gabriela sa Metro 
Manila at Iloilo City para kundena- 


“Grecil...,” mula pahina 5 
mga bata. 


Ayon pa sa Salinlahi Alliance 
for Children's Concerns, malaon 
nang taktika ng AFP na bansa- 
gang “batang mandirigma” ang 
mga menor-de-edad na binibikti- 
ma ng mga operasyong militar ni- 


to para makaiwas ang AFP sa anu- 


mang pananagutan. Limampu't 
apat nang bata ang napapatay ng 
AFP sa mga operasyon nito, at ni 
isa sa kanila ay hindi pa nabibig- 
yan ng katarungan. 

Daan-daan na ring mga bata at 
kabataan ang nabibiktima ng iba't 


hin ang pagdukot kina Dominado 
at Arado at igiit ang kanilang aga- 
rang paglaya. 

Binatikos ni Tomas Dominado, 
asawa ni Luisa, ang pagdukot sa 
asawa at kasama nito, sa bigong 
pagpatay kay Ga- 
rachico at taha- 
sang itinuro ang 
rehimeng Arroyo 
na nasa likod ng 
krimen. Binati- 
kos niya si Capt. 
Lowen Gil Mar- 
quez, pinuno ng 
32nd CRU ng 
AFP, sa sinabi ni- 
to na ang mga 
organisasyon saw, 
ilalim ng Bayan 
at Bayan Muna ay mga “ili- 


ibang paglabag sa karapatang-tao 
sa ilalim ng rehimeng Arroyo. Ilan 
sa kanila ang 12 kabataang mano- 
nood sana ng konsyerto sa Baguio 
City noong Pebrero 2006 subalit 
iligal na hinuli sa Mankayan, Be- 
nguet, ibinimbin nang ilang bu- 
wan at kinasuhan ng rebelyon: 
mga estudyante ng hayskul na 
edad 14 at 15 (Aileen Quintos at 
Rosemarie Tomas) na pinagbabaril 
ng mga elemento ng 21st IB no- 
ong Enero 2007 sa Baggao, Caga- 
yan at kinasuhan din ng rebelyon: 
sina Jefferson, Kennedy at Joey, 
pawang 15 anyos, na natyempu- 


ye 


Win 


Nilo Arado “ 


ra sa writ of habeas corpus sa Regio- 
nal Trial Court (RCT) ng Iloilo City 
nitong Abril 18 ang mga kamag-anak 
nina Dominado at Arado. 

Hinihiling sa korte nina Luis Po- 
sa, kapatid na lalaki ni Dominado, 
at Rosemarie, asawa ni Arado, na 
utusan ang militar na iharap ang 
dinukot na mga lider-masa. 

Partikular na binanggit sa 
petisyon sina Maj. Gen. Juve- 
nal Narcise, kumander ng 3rd 
ID ng Philippine Army na na- 
kabase sa Jamindan, (Capiz: 
Col. Renato David, kumander 
ng 301st Brigade na naka- 
base sa Dingle, Iloilo, at 
Col. Mariano Perez ng 

Military Intelligence 
Battalion na nakaba- 
se sa Camp Delgado, 
Iloilo City. ABI 


GI 


v 

han ng mga nag-ooperasyong sun- 
dalo ng 76th IB na nangunguha 


ng niyog sa Lopez, Quezon, pina- 
hirapan at inakusahang mga geri- 
lya ng BHB: limang menor-de- 
edad na kasalukuyang nakadetine 
sa DSWD matapos sila damputin 
ng militar sa isang bahay sa Leyte 
kung saan mayroong nahuling mga 
lider umano ng BHB: at 11 menor- 
de-edad na hinuli habang nagsa- 
saka sa Basilan, pinaratangang 
mga elemento ng Abu Sayyaf at 
tatlong taon na ngayong nakaku- 
long sa Camp Bagong Diwa sa 
Bicutan. AB) 

ii 


Pulang mga rosas para sa aking asawa 
at lahat ng biktima ng panunupil 


Halaw sa pahayag ni Kasamang Tomas Dominado, Jr. sa pagdukot sa kanyang asawang si Ma. Luisa Arches Posa 
at kay Nilo Arado at tangkang pagpatay kay Leeboy Garachico. 


Kid lamang, noong Mar- 
so 28, binigyan ko ng 30 pu- 
lang rosas ang aking asawa bilang 
simbolo ng 30 taon naming pagi- 
ging mag-asawa sa gitna ng puspu- 
sang pakikibaka para sa demokra- 
sya. Sa hirap at ginhawa, magkasa- 
ma kaming nakimartsa sa mamama- 
yan, sa 37 taon nilang pakikipagla- 
ban para sa kalayaan. 

Magwawakas na nga ba ito? Ka- 
gabi (Abril 12), sapilitang dinukot 
ng mga ahente ng rehimeng Arroyo 
ang aking asawa at si Nilo Arado ng 
BAYAN. Binaril nila sa leeg si Lee- 
boy Garachico ng Karapatan at ini- 
wan sa pag-aakalang patay na siya. 

Sa kabila ng lahat ng sakripisyo 
at peligro, hinarap at nalampasan 
naming mag-asawa ang 15 taong 
pakikibaka laban sa diktadurang 
Marcos, at nanatili kaming aktibo 
para labanan ang mala-diktadurang 
rehimeng Arroyo. 

Tahasan kong itinuturo ang re- 
himeng Arroyo at mga berdugo ni- 
to na responsable sa krimen ng 
pagdukot kina Maria Luisa Posa at 
Nilo Arado at pagtatangka sa bu- 
hay ni Leeboy Garachico. Tanging 
ang rehimeng Arroyo ang may mo- 
tibo na isagawa ang krimeng ito. 

Kinukundena ko si Capt. Lowen 
Gil Marquez, hepe ng 32nd Civil Re- 
lations Unit ng AFP, sa pagbibigay- 
katwiran sa armadong pag-atake ng 
estado sa iba't ibang progresibong 
organisasyon at mga lider nito. 

Walang patid niyang idinidiin 
ang mga progresibong organisa- 
syon sa ilalim ng BAYAN at Bayan 
Muna, Gabriela, Anakpawis at Ka- 

bataan Party sa Panay (na pinamu- 


munuan ng mga biktima) bilang | 


mga iligal na bisig ng rebolusyo- 
naryong Kaliwa. 

Bagamat masakit, ikina- 
lulungkot kong hindi ko 
maasikaso nang personal 
ang kaso ng aking asawa £ 
at kanyang mga kasama- 
han. Hindi ko maaaring 
pabayaan ang mga ahen- 
te ng rehimen na gawin 
din sa akin ang ginawa ni- 
la kay Luisa matapos nila 
akong bansagang lider h 
ng armadong Kaliwa. Pe- [ 
ro kahit mula sa malayo, 


dahil alam naming pa- 
tak lamang ito sa dagat 
ng kaapihan, pagsasa- 
mantala, kagutuman at 
kawalang-pag-asa ng 
mamamayan. Na- 
pakalaking inspira- 
syon ang hinaha- 
law namin sa pani- 
niwalang ang kata- 
rungan at kapayapa- 
an ay tiyak lamang na 
makakamtan kung 
pag-iibayuhin na- 
tin ang kolektibong 
] pagsisikap na kam- 
tin ang demokra- 


kumukuha ako ng lakas sa halimba- 
wa ni Luisa at ako'y tahimik, puspu- 
san at determinadong susunod sa 
kanilang landas na pinapula ng du- 
go ng ating mga martir. 

Lubos akong nasisiyahan sa pa- 
tuloy at malawakang pagsisikap ng 
mga organisasyon, pamilya at ka- 
ibigan ni Luisa na mallitaw siya at 
kamtin ang katarungan anuman 
ang kahahantungan nito, sa kabila 
ng mas malaki pang mga banta ng 
pasistang atake. Ito naman ang ka- 
hulugan ng buong buhay naming 
pagsisikap (ako, si Luisa at marami 
pang ibang aktibista at lider)--na 
siya ring pagsisikap ng mamama- 
yang mulat, organisado at may sa- 
pat na lakas para kamtin ang kata- 
rungan at hustisya. 

Hayaan ninyo akong isigaw ang 
sakit ng aking kalooban, gayundin 
ng aking pamilya, ng pamilya ni 
Luisa, mga kaibigan at mga kasa- 
ma. Kahit papaano'y naiibsan ito 


sya. Na tanging sa pamamagitan 
ng matagalang pakikibaka para sa 
kalayaan natin makakamtan ang 
ating mga layunin na di hamak na 
mas matayog kumpara sa anumang 
nagawa natin o mawawala sa 
atin--kahit ang ating mga mahal 
sa buhay at sarili nating buhay. Na 
ang katarungan para kina Luisa at 
Nilo ay matutupad lamang kung 
makakamtan ang hustisya para sa 
lahat ng biktima ng panunupil ng 
estado. 

Maghahanda pa rin ako ng 31 
pulang-pulang rosas sa susunod na 
taon, anuman ang kalalabasan ng 
kasong ito--ito ay isang katiya- 
kan. Babaha rin ng mga pulang ro- 
sas sa isang taon at sa susunod 
pang mga taon para sa lahat ng 
biktima ng panunupil at sa ating 
mamamayan. Isang walang hang- 
gang hardin na ng mga bulaklak 
ang naitanim na buong yabong na 
iniaalay sa kanilang mithiin. ABI 

Szala PANANALANTA NG PASISTANG ESTADO 
Lider-magsasaka sa Bicol, pinaslang 


progresibong organisasyon at mga aktibisita ang naiulat nitong mga 


[r kaso na naman ng pagpaslang, pagdukot at paninikil sa mga 


nakalipas na araw. Pinakamatingkad na kaso ang pagpaslang sa isang 


militanteng lider sa Sorsogon. 


Abril 16. Pinaslang noong 
alas-6:45 ng umaga sa Sorsogon 
City si Willie Jeruz, 43, organisador 
ng Samahan ng Magbubukid sa Sor- 
sogon-Kilusang Magbubukid ng Pi- 
lipinas (SAMASOR-KMP). Nasa ha- 
rap ng kanyang bahay si Jeruz nang 
pagbabarilin siya sa ulo at katawan 
ng isang lalaki. Tumakas ang buma- 
ril sakay ng isang motorsiklo na 
may plakang EM-5718. 

Abril 12-14. Dinukot sa Lapu- 
Lapu City, Cebu ng mga ahente ng 
Military Intelligence Group at ibi- 
nimbin nang dalawang araw sina 
Beethoven Avila, 28, coordinator 
ng partidong Kabataan at Precious 
Daño, coordinator ng Bayan Muna. 
Ininteroga sila hinggil sa kanilang 
mga aktibidad at pinaratangan si- 
lang mga upisyal ng Partido Komu- 
nista. Nang iharap sila sa korte sa 
Toledo City na pinagmulan umano 
ng mandamyento de aresto laban 
sa kanila, agad na iniutos ng korte 
ang pagpapalaya sa kanila dahil 
depektibo umano ang mandamyen- 
to. 

Abril 11. Pinakawalan sa tapat 
ng SM City sa Dasmariñas, Cavite si 
Lourdes “Nanay Ode” Rubrico, 61, 
matapos siya dukutin at idetine 
nang walong araw ng mga elemen- 
to ng Philippine Air Force na naka- 
base sa Lipa City. Si Na- 
nay Ode ay pre- 


sidente ng Ugnayan ng Maralita sa 
Adhika at Gawa (Umaga), isang 
grupong kaanib ng Kadamay. Ayon 
sa kanyang anak na si Jean Aprue- 
bo, walang tigil na pinagtatanong 
ang kanyang ina hinggil sa mga li- 
der at myembro ng iba't ibang mga 
progresibong organisasyon. Binan- 
taan din siyang susunod na dudu- 
kutin ang isa sa kanyang mga anak. 
Binatikos din ni Apruebo ang puli- 
sya ng Cavite dahil sa halip na im- 
bestigahan ang pagdukot kay Nanay 
Ode ay ipinagkalat nito ang kasinu- 
ngalingang sangkot sa pagbebenta 
ng mga pekeng titulo ng lupa ang 
biktima. 

Abril 7. Limang myembro ng 
Karapatan sa Leyte ang dinukot ng 
mga elemento ng 17th IB. Isa sa 
mga kinilalang biktima ay si Charlie 
Fortaliza na sapilitang hinuli ng 
mga militar dahil sa kasong murder 
na isinampa kaugnay sa purgahan 
umanong naganap noong dekada 
1980. Nauna na rito, hinuli rin ang 
kanyang asawa noong nakaraang 
taon at kasalukuyan itong nakaku- 
long sa Tacloban City. 

Abril 2. Sinunog ng mga ele- 
mento ng Regional Mobile Group ng 
PNP ang mga bahay ng nga kasapi 
ng Lakas ng Maliliit na Mangingisda 

sa Masbate (Lambat-Pamala- 
kaya) sa Sityo Bo- 

gang, Barangay Al- 
tavista, 


hg 


San Fernando, Masbate. Natupok 
ang mga tahanan nina Santos Ra- 
mirez, Lito Ontog, Ronnie Della- 
mas, Felipe Cabeles, Ricardo dela 
Peña, Eddie Cabeles, Lino Bona, Li- 
gaya Bartolata, Danilo Bona at Do- 
minador Cabeles. Ayon sa mga ulat, 
ang panununog ay parusa sa pag- 
suporta ng Lambat-Pamalakaya sa 
Anakpawis. Pinapaamin din ng mga 
militar ang mga residente at lokal 
na mga pinuno ng nasabing lugar 
na sila ay sumusuporta sa BHB. 
Marso 27. Dinukot ng walong 
lalaking nakamaskara, naka-com- 
bat boots at armado ng mga M16 si 
Josephine Nogoy sa Barangay Iba, 
San Jose, Tarlac. Si Nogoy, na pina- 
ratangang gerilya ng BHB ay na- 
nganak sa pamamagitan ng caesa- 
rian section noong Enero 16 at 
nagpapagaling sa bahay ng ka- 
nyang hipag kasama ang kanyang 
mga kambal na sanggol. Hanggang 
ngayon ay hindi pa rin siya iniltili- 
taw ng mga dumukot sa kanya. 
Ayon sa grupong Desapareci- 
dos, isa lamang si Nogoy sa 16 na 
biktima ng pagdukot mula noong 
Disyembre 31, 2006. Kabilang sa 
mga kasong hindi pa naiuulat dati 
sa Ang Bayan ang pagdukot noong 
Abril 3 kay Leonardo Cabeles sa Ba- 
rangay AltaVista, San Felipe, Mas- 
bate: kay Villamor Adona, 63, sa 
Barangay San Isidro, Sta. Ana, 
Pampanga noong Marso 27: kay Ab- 
ner Hizarsa, 55, noong Marso 22 sa 
Barangay Ilwas, Subic, Zambales: 
kay Romualdo Balbuena, 55, noong 
Pebrero 25 sa Quinapondan, East- 
ern Samar, sa mag-asawang Floren- 
tino at Betty Branzuela noong Ene- 
ro 19 sa Barangay Estaka, Dipolog 
City: at kina Gloria Pabillon, 40 at 
Mary Joy Opo, 17 sa Albuera, Leyte 
noong Disyembre 31. [AB] 

Pag-atake sa mga 
mamahayag, 
nagpapatuloy 


ES brodkaster sa radyo ang 
pinaslang at isang korespon- 
dent ang nasugatan nitong Abril 
sa Nueva Ecija at Quezon. 
Tinambangan ng 
dalawang ar- 
madong la- 
st laki ni- 
NG tong Abril 
j 749 19 ng 
umaga sa 
Lucena City 
sina Delfin 
"Sonny” 
Mallari, Jr., 
koresponsal ng Philippine 
Daily Inquirer at Johnny Glorioso 
ng DZMM. Nakasakay ang dalawa 
sa isang kotse at binabaybay 
ang Barangay Ibabang Dulay, 
Lucena City nang paputukan si- 
lang dalawa. 

Nasugatan si Mallari sa kan- 
yang kaliwang tagiliran samanta- 
lang si Glorioso ay hindi tinama- 
an. Si Mallari, isang upisyal ng 
National Union of Journalists of 
the Philippines, ay isa rin sa mga 
bumabatikos sa mga paglabag sa 
karapatang-tao, korapsyon at 
pagsisikil sa masmidya sa bansa. 

Bago ito, natagpuan ang 
bangkay ni Carmelo “Mark” Pa- 
lacios, 41, sa Sityo Uno, Barangay 
Mapalad, Sta. Rosa, Nueva Ecija 
noong Abril 18. Si Palacios ay ta- 
ga-Guimba at reporter ng DZRB 
"Radyo ng Bayan”. Ika-51 na si- 
yang mamamahayag na pinaslang 
sa ilalim ng administrasyon ni Ar- 
royo. Bago nilikida si Palacios ay 
ibinunyag niya ang pagkakasang- 
kot ng ilang upisyal ng gubyerno 
sa "fertilizer scam.” ABI 

Aksyong paglikas, 


kontra-militarisasyon 


sa Davao at Samar 


a pamamagitan ng sama-samang pag- 

likas, naipakita ng mamamayan ng /#v 
Davao at Samar na mayroon silang ma- 
gagawang paraan upang hadlangan at la- 
banan ang militarisasyon sa kanilang mga pama- 


yanan. 


Nitong Abril 11, sama-samang 
lumikas ang 700 residente ng Ma- 
nay at Kasilak, dalawang barangay 
ng Panabo City matapos bombahin 
ng mga elemento ng 73rd IB ang 
kanilang mga baryo gamit ang mga 
eroplanong OV-10. Isinagawa ng 
AFP ang pambobomba bilang gan- 
ting salakay sa matagumpay na 
reyd ng BHB sa Davao Penal Colony 
noong Abril 7. 

Upang bigyang-katwiran ang 
pambobomba, ipinagkalat ng AFP 
na may namataan silang pagkilos 
ng malalaking grupo sa lugar. Pina- 
lalabas din ng militar na nagkaro- 
on ng engkwentro sa lugar sa pagi- 
tan ng BHB at AFP. Pinakamalaking 
kabulastugan ang sinabi ng AFP na 
ginawang hostage ng mga Pulang 
mandirigma ang mamamayan sa lu- 
gar. Nang hindi umubra ang gawa- 
gawang mga kwento at kasinunga- 
lingan, inakusahan naman ng AFP 
ang mga residente na “nagpapaga- 
mit” sa BHB. 

Kagyat at mariin ang naging 
pagbatikos ng mga residente sa 
walang pakundangang pambobom- 
ba at mga kasinungalingan ng mi- 
litar. Mariin nilang pinabulaanan 
ang gawa-gawang kwento sa diu- 
mano'y engkwentro sa kanilang lu- 
gar. Itinanggi din nilang ginamit 
silang panangga ng BHB. Sadya si- 
lang nagtipon sa malaking gym ng 
kanilang barangay upang iwasan 
ang nagbabagsakang mga bomba 


na puminsala at nagwasak sa kani- 
lang kabuhayan. 

Samantala, umaabot sa 83 pa- 
milya o 438 katao ang sabay-sabay 
na lumikas mula sa Barangay Huk- 
nan, Giporlos, Eastern Samar no- 
ong Abril 8 upang iwasan ang mi- 
litarisasyon sa kanilang komuni- 
dad. 

Isang araw bago ang sama-sa- 
mang pagbakwit, dinampot at bi- 
nugbog ng mga tropa ng 34th IB si 
Enrique Gelio, isa sa mga residente 
rito. Inakusahan ng militar si Gelio 
na tagasuporta ng BHB at pinipilit 
na ituro ang diumano'y iba pang 
tagasuporta ng BHB. 

Ayon sa kapitan ng barangay 
na si Napoleon Ladao, hindi baba- 
lik ang mga residente hangga't 
hindi nililisan ng militar ang kani- 
lang lugar. Nais nilang takasan ang 
kalupitan ng militar kaya nakikitu- 
loy muna sila sa kanilang mga ka- 
mag-anak, kakilala at mga kaibi- 
gan sa sentrong bayan ng Giporlos. 

Ayon sa Leyte Center for Deve- 
lopment, karamihan sa 200 mga 
bakwit ay mga bata na mababa sa 
15 taong gulang. Sinagip sila ng 
iba't ibang organisasyon at ng lo- 
kal na gubyerno ng Giporlos. 

Sa sama-samang pagkilos ng 
mga residente kapwa sa Davao at 
Samar, epektibo nilang nalabanan 
ang militarisasyon at naiwasan ang 
posibleng paglala ng mga pagla- 
bag sa karapatang-tao. ABI 


Ka Satur, patuloy na ginigipit 


ula nang bigyan ng Korte Suprema ng pansa- 
Merens kalayaan si Rep. Satur Ocampo ng 

Bayan Muna noong Abril 3, walang tigil siyang 
ginigipit ng Malakanyang at AFP. Sa kabila nito, patu- 
loy na lumalaban si Ka Satur habang lalupang lumala- 
kas ang suporta ng mamamayan sa Bayan Muna at iba 
pang progresibong partido. 

Kamakailan lamang ay ipinakita na naman ng Ma- 
lacañang ang kawalang-respeto nito sa desisyon ng 
Korte Suprema. Noon mismong araw na iutos ng SC 
ang paglaya ni Ocampo, agad iniutos ni Justice Sec. 
Raul Gonzalez kay Chief Prosecutor Jovencito Zufio na 
simulan na ang paglilitis sa kasong multiple murder la- 
ban kay Ocampo. Noong Abril 10, iniutos din ni 
Gonzalez ang pagsasampa ng 14 na dagdag na kasong 
murder sa RTC ng Leyte laban sa progresibong mamba- 
batas. 

Taliwas dito, hiningi ni Ocampo sa Korte Suprema 
na pigilan ang Leyte RTC sa pagdinig ng mga kasong 
isinampa ng DOJ. Hiniling din ni Ocampo kay Judge 
Ephrem Abando ng Leyte RTC na ipagpaliban ang pag- 
dedesisyon tungkol sa hakbanging ito ng gubyerno. 

Ayon sa kanyang abugado na si Atty. Romeo Capu- 
long, “malinaw ang peligrong dumanas ng permanen- 
teng kapinsalaan si Ocampo” kung basta na lamang 
tatanggapin ang isinampang 14 na dag- 
dag na mga kasong murder at kung mu- #3 
li siyang aarestuhin at ikukulong nang À 
walang pyansa. Binatikos ni Capulong Wa F. 
ang hakbanging ito ng gubyerno na S 
aniya'y iregular at naglalayon lamang 
na pangunahan ang desisyon ng Kor- 
te Suprema sa naunang peti- 
syon ni Ocampo na ibasura 
ang depektibong kasong / 
unang isinampa laban sa / 
kanya. 

Dagdag ni Capu- / 
long, dapat ihinto ang 4" 
lahat ng paglilitis 
kung mayroong naka- 
sampang reklamo sa 
Korte Suprema na è 
kumukwestyon sa NG i 
kasong nakasal- f, n 
ang. Aniya, sa- 
sampahan nila ng kasong “contempt 
of court” (pambabastos sa korte) si Secretary Gonza- 
lez dahil sa paglapastangan niya sa desisyon ng Kor- 
te Suprema. Determinado silang hadlangan ang balak 


N NG 
Q 

ni Gonzalez na ituloy ang kaso sa Leyte. Bukod sa rek- 
lamong nakasampa sa Korte Suprema, nagsampa rin 
ng petisyon si Ocampo na ilipat ang paglilitis ng ka- 
so sa Maynila dahil sa mga kadahilanang panseguri- 
dad. 


Patuloy ang paglulubid ng buhangin. Kasabay ng 
mga maniobrang ligal, tuluy-tuloy ang opensibang 
saywar upang ipitin si Ocampo. Pinalabas ng militar 
ang isang umano'y saksi na nagngangalang Leonardo 
Tanay at nagpakilalang kamag-anak nila Juanito at 
Pablito Danaet na sinasabing pinatay noong 1985 sa 
Leyte. 

Balu-baluktot at walang lohika ang pangangatwi- 
ran ni Tanay. Pinipilit niyang si Ocampo ang isa sa 
“utak” ng “Operation VD” noong dekada 1980 sa Ley- 
te. Ito raw ay dahil kinikilala siya ng mga dating 
myembro ng Bagong Hukbong Bayan (BHB) bilang ka- 
sapi ng Komite Sentral ng PKP. Malaking kabulastugan 
din ang ipinakita ni Tanay na isang “memorandum” 
umaano na nag-aatas ng “pagpurga” na pirmado raw 
ni Ocampo. 


Paglawak ng suporta. Anupaman ang gawin ng rehi- 
men, hindi pa rin nito mapigilan ang pagbuhos ng 
suporta ng mamamayan sa mga prog- 
FBR resibong partido. Maging ang mga 
r kapartido nito ay tahasang kumu- 
tex] kontra sa panlilinlang at panggigipit 
ni Arroyo sa mga ito. Isang halimba- 
wa nito ang lantarang pag-endorso 
nina Vilma Santos at Sen. Ralph Rec- 
to kay Satur Ocampo, ang panguna- 
hing nominee ng Bayan Muna, sa raling 
ginanap noong Abril 12 sa Plaza Inde- 
f pendencia, Lipa City. Si Santos, na tuma- 
: takbo bilang gubernador, at si Recto, bi- 
lang senador, ay kapwa nasa kampo ni Arroyo. 

Sa Davao City, ipinanawagan ni Meyor Rodrigo Du- 
terte sa mga kasapi ng kanyang partido, ang Hugpong 
sa Tawong Lunsod, na iboto ang Bayan Muna, Anakpa- 
wis at Gabriela Women's Party. Isa sa mga pinakama- 
susugid na tagasuporta ni Arroyo si Duterte sa Minda- 
nao. 

Ayon naman sa sarbey ng Pulse Asia mula Abril 3 
hanggang 5, pinakamataas pa rin ang mga botong 
malamang na makukuha ng Bayan Muna (13.7%) sa 
mga grupong party-list. Mas mataas ito kaysa sa 
11.9% na nakuha ng BM sa sarbey ng Pulse Asia 
noong Pebrero 28-Marso 5. AB] 

Sabwatan ng Malacahang 
at Comelec, DBM at iba pa 


ang pangalan ng mga nominado ng mga grupong party-list. Nais 


Pos: na nagmamatigas ang Comelec laban sa panawagang ilabas 


nitong pigilang maibunyag at maging target ng mga pagbatikos 
ang malalaking personaheng nasa likod ng mga partidong pakawala ng 


rehimen. 

Noong nakaraan ay hinahayaan 
ng Comelec na mailabas ang pa- 
ngalan ng mga nominado. Pero 
ngayon ay binabantaan ng diskwa- 
lipikasyon ang mga grupong party- 
list na ilabas ang mga ito at lalong 
tumatanggi ang Comelec na ipa- 
hayag nila ang w > 
mga naisumi- 
teng lista- 4 
han ng A 
mga nomi- 
nado. 

Ikina- 
katwiran ng 
Comelec ang 
baluktot na in- 
terpretasyon 
nito sa Par- Qi 
ty-list Law o RA l 
7941. Ipinagbabawal 
diumano nito ang pag- KC) 
lalabas ng pangalan ng 48 
mga nominado ng mga grupong par- 
ty-list. Ngunit ang sinasabi lamang 
ng RA 7941 ay hindi dapat isabay 
ang pangalan ng mga nominado sa 
pagpaskil ng listahan ng mga gru- 
pong party-list at walang sinasabing 
hindi dapat ilabas ang pangalan ng 
mga nominado sa ibang pagkakata- 
on. 

Samantalang inililihim ang pa- 
ngalan ng mga nominado ng mara- 
ming nagsulputang huwad na gru- 
pong party-list ng Malakanyang, wa- 
la namang pangambang inilalabas 
ng mga tunay na grupong party-list 
ang mga nominado nila. 

Una nang nabunyag na mahigit 
20 sa 93 grupong party-list na na- 
bigyan ng akreditasyon ng Comelec 

para makalahok sa eleksyon sa Ma- 
yo ay mga prente ng Malacafang. 
Ang mga ito'y binuo o binili at pi- 
nopondohan ng Malacafiang sa pa- 
mamagitan ng Office of External 
Affairs (OEA), ng 
ON Armed Forces 
of the Phi- 
lippines at 


l kleriko-pa- 
sistang Na- 
tional Security 
Adviser 
ni Gloria 
€ Arroyo na 
= si Norber- 
to Gonzales. 
Nitong Abril 
20, pinatuna- 
ža yan ni Rep. 
Liza Maza ng Gabriela 
Women’s Party ang sabwatang ito 
nang ipakita niya sa midya ang ko- 
pya ng isang memorandum mula sa 
Office of External Affairs Special 
Concerns Group sa ilalim ni Assis- 
tant Secretary Marcelo Fariñas II na 
may petsang Oktubre 16, 2006. Na- 
kasaad sa memorandum ang paghi- 
ling sa Office of the President ng 
P5.5 milyon badyet para suporta- 
han ang ilang grupo ng party-list tu- 
lad ng Babae Ka, Agbiyag timpuyog 
Ilocano, League of Youth for Peace 
at Kalahi Advocates. (Si Fariñas ay 
nagbitiw na sa kanyang pwesto at 
sa ngayon ay isa siyang nominado 
ng Agbiyag.) 
Ang pagpapatakbo ng maraming 
huwad na partido na magpupwesto 


ng dagdag na mga alyado ni Arroyo 
sa Kongreso ay bahagi ng pangkala- 
hatang plano ni Arroyo para naka- 
win ang eleksyon, magtambak ng 
mga alipures niya sa Kongreso sa 
pamamagitan ng sistemang party- 
list at kumpetensyahin ang mga 
progresibo at tunay na organisa- 
syong party-list. Bahagi ito ng pag- 
sisikap na mapigilang makakuha 
ang mga kalaban ni Arroyo ng sapat 
na bilang ng botong kailangan para 
maituloy ang impeachment pagbu- 
kas ng bagong Kongreso. 

Upang magawa ito, kinasabwat 
ng Malacafiang ang Comelec sa pag- 
bebenta at paggagawad ng akredi- 
tasyon sa mga grupong party-list. Sa 
halagang P100,000 hanggang P10 
milyon, magkakaroon na ng akredi- 
tasyon ang isang grupong party-list 
kahit hindi ito pasado sa mga reki- 
sito na itinakda ng RA 7941. Mata- 
tandaang naging abo ang resulta ng 
beripikasyon sa bagong grupong 
party-list nang masunog ang bodega 
ng Comelec noong Marso 11. 

Umaabot naman ng P7 milyon 
ang singil para sa pagpapanalo ng 
naturang mga partido. Isa sa naki- 
kipag-ayusan sa Comelec para sa 
akreditasyon at pagtitiyak ng pa- 
nalo ng mga partidong ito ng Mala- 
kanyang ay si dating Comelec Com- 
missioner Virgilio Garcillano. 

Binibili ng Malacahang sa hala- 
gang hanggang P20 milyon ang 
pwesto ng first nominee, P5 milyon 
naman ang sa 2nd nominee at P2 
milyon naman ang sa 3rd nominee 
ng mga grupong party-list. Binili 
ng Malacaflang ang pwesto bilang 
first nominee ng grupong Bantay 
para sa pusakal na berdugo ni Arro- 
yo na si Jovito Palparan, Jr. 

Pondong pang-eleksyon. Sa- 
mantala, walang tigil ang rehimeng 
Arroyo sa pangangalap ng mga pon- 
dong makukurakot upang madag- 
dagan pa ang pantustos sa kampa- 
nyang elektoral nito. Noong Abril 3, 
inianunsyo ng Malacahang na ang 
P25.2 bilyong kita ng rehimen mula 

sa pagbebenta ng mga sapi ng gubyerno sa Phi- 
lippine Long Distance Telephone Co. (PLDT) na na- 
sekwester mula sa yumaong diktador na si Marcos 
ay ilalaan umano sa mga proyektong papawi raw 
sa kagutuman. Kasalukuyang abala sa paghahan- 
ap ng mga “ligal” na maniobra ang mga alipures 
ni Arroyo para mailusot ang naturang pondo at 
magamit ito sa kampanyang elektoral, gayong da- 
pat mabayaran pa ang P10 bilyong danyos sa mga 
biktima ng mga paglabag ng diktadurang rehi- 
meng Marcos sa karapatang-tao. Kung ang susun- 
din naman ay ang reaksyunaryong batas, dapat 
nakalaan ang pondo sa programang repormang 
agraryo. Palusot ni Socio-economic Planning 
Secretary Romulo Neri, ang bahaging P20 bilyon 
na gagamitin para sa “pagpapaunlad at pagpawi 
ng kagutuman sa mga mabundok na lugar” at P5 
bilyon para sa programang pamumudmod ng pag- 
kain sa mga nagugutom ay “ekstensyon ng repor- 
mang agraryo.” 

Ang P25.2 bilyon na balak ipamudmod ng re- 
himen sa pamamagitan ng mga kandidato nito 
ngayong panahon ng eleksyon ay bukod pa sa P1 
bilyong pondong nauna nang inilaan para sa 
kampanya umano laban sa kagutuman, pero gin- 
agamit na ngayon sa pangangampanya ng kam- 
pong Arroyo. 

Nito namang ikalawang linggo ng Abril, in- 
aprubahan ni Sec. Rolando Andaya Jr. ng De- 
partment of Budget and Management (DBM) ang 
P150 milyong pondo na pambili umano ng 600 
computer at mga CD na pang-edukasyon para sa 
mga paaralan sa unang distrito ng Camarines Sur 
kung saan tumatakbo para sa Kongreso si Dios- 
dado “Dato” Arroyo, anak ng pekeng pangulo. 
Pinresyuhan ang mga ito ng P250,000 samanta- 
lang P25,000 lamang ang aktwal na halaga ng 
bawat isa nito at P249,995 naman ang 42 CD na 
kasabay ng bawat computer. Minaniobra at pi- 
naspasan ni Andaya ang pagpapalusot nito nang 
hindi na dumaraan sa kaukulang bidding o anu- 
pamang pagpoproseso ng Department of Educati- 
on (DepEd). Deretsong galing ang pondo mula sa 
DBM na hawak ni Andaya at ginamit lamang ang 
pangalan ng DepEd sa pagbili. Ayon kay Bicol 
DepEd Regional Director Celedonio Layon Jr., sa 
dyaryo na lang nila nalaman na ganoon kataas 
pala ang presyo ng mga ito. 

Ang malaking kurakot sa proyektong ito ay ga- 
gamiting pantustos sa kampanya ni Dato Arroyo. 
Pansamantalang natigil ang pagpapatupad ng ka- 
tiwaliang ito dahil maaga itong nalantad. Itutuloy 
na lamang daw uli ito makaraan ang eleksyon. [EB 

Agwat ng naghaharing 
uri at masang anak- 
pawis, lalong lumalala 


alo pang lumalala ang tagibang na kaayusan ng li- 
| punang Pilipino sa ilalim ng rehimeng Arroyo. Ha- 


bang lumulubog sa kumunoy ng kahirapan ang ma- 
sang anakpawis, lumulutang naman sa dagat ng salapi 
ang mga naghaharing uri. 

Batay sa tinipong datos ng Ibon Foundation, dobleng 
ulit na mas malaki ang kita ng tatlong pinakamalalaking 
burges komprador sa kita ng 30% ng pinakanaghihirap na 
mga pamilyang Pilipino. Ang pinagkombinang kita nina 
Jaime Zobel, Lucio Tan at Henry Sy at kanilang mga pa- 
milya ay umaabot sa 57.5 bilyon o P360 bilyon. Saman- 
tala, umaabot lamang sa P177 bilyon ang pinagsamang 
kita ng halos limang milyong pamilya na kabilang sa pi- 
nakanaghihirap. 

Umaabot sa 53% ng kabuuang kita ng bansa ang ibi- 
nubulsa ng nasa tuktok na 20% ng populasyon ng Pilipi- 
nas. Sa kabilang panig, 4.63% lamang ng kita ang baha- 
ging nakukuha ng pinakamababang 20% ng populasyon. 

Kumpara noong 1985, lumiit nang 1.8% ang bahagi 
ng kabuuang kita ng bansa na nakukuha ng 60% ng po- 
pulasyong pinakanaghihirap. Samantala, lumaki naman 
nang 1.2% ang bahaging nakukuha ng 20% populasyong 
nakaririwasa. 

Patunay lamang ang mga datos na ito na lalong na- 
kokonsentra ang yaman ng bansa sa iilang malalaking 
burgesyang komprador at malalaking asendero na nagsa- 
samantala sa lakas at pawis ng mga magsasaka at mang- 
gagawa. Ipinakikita nito ang masamang bunga ng mga 
patakarang pang-ekonomya ng rehimeng Arroyo na pu- 
mapabor sa mga dayuhang malalaking kapitalista at ka- 
sabwat na lokal na naghaharing uri. 

Samantala, iniulat ng pinakahuling mga pag-aaral ng 
World Bank (WB) na umaabot sa 15 milyong Pilipino o 
19% ng populasyon ang nabubuhay sa kulang sa mas ma- 
baba sa $1 (P50) bawat araw. Apatnapu't tatlong mil- 
yong (43 milyon) Pilipino naman ang nabubuhay sa $2 
(P100) lamang bawat araw. 

Tinukoy din ng pag-aaral na umaabot sa 50.7% ang 
tantos ng karalitaan sa kanayunan habang 21.5% naman 
ang tantos sa kalunsuran. 

Batay naman sa pag-aaral ng Global Call to Action 
Against Poverty (GCAP)-Philippines, ibayong mas masa- 
hol pa sa sinasabi ng WB ang karalitaan sa Pilipinas. Ani 
GCAP, mahigit 16 milyong Pilipino ay nabubuhay lamang 
sa P33.53 (50.68) isang araw. [AB] 

Puspusang labanan ang pasismo 
at saywar ng rehimeng US-Arroyo 


na instrumento ng paghahasik ng pasistang 

terorismo at pandarahas sa mamamayan. Pina- 
titindi ito ngayon kaakibat ng walang habas na mga 
pasistang atake ng rehimeng US-Arroyo laban kapwa 
sa mga armadong rebolusyonaryong pwersa at ligal 
na demokratikong organisasyon at partido. 

Matingkad na bahagi ng Oplan Bantay Laya (OBL) 
II ang pagsasagawa ng mga operasyong saywar. Ka- 
pansin-pansin lalo nitong mga nakaraang buwan ang 
higit na pagdalas, pagsinsin at pagtindi ng mga ope- 
rasyong saywar na sistematiko at puspu- 
sang isinasagawa ng Malacafiang at 
AFP/PNP kasabay ng mga pamamaslang 
at armadong pagsalakay. 

Layunin ng mga operasyong saywar 
na dungisan ang prestihiyong natamo ng 
mga rebolusyonaryong pwersa at siraan 
sila ng loob upang mapahina sila at ang 
kanilang suportang masa at mas madali 
silang madurog. Kaalinsabay nito, 
layon din nitong bigyang-matwid 
at hikayatin ang mga armadong 
atake at iba pang mga anyo 
ng panunupil upang mapa- 
tahimik ang ligal na opo- 
sisyon, laluna ang pina- 
kadeterminado, militante 
at progresibong demokra- 
tikong kilusang masa. La- 
yunin din ng rehimeng Ar- 


N ng kampanyang saywar ay palagiang katuwang 


Reyd sa Dapecol: 
108 armas nasamsam 
PAHINA 3 


Mga tampok sa 
isyung ito... 


Pulang rosas para sa 
aking asawa at lahat 
ng biktima 


royo na pagtakpan ang mga pasistang atakeng ito at 
palabasing ang kanilang mga krimen ay kagagawan 
ng rebolusyonaryong kilusan. 

Ang rebolusyonaryong armadong kilusan at ang 
hayag na demokratikong kilusang nagsusulong ng 
mga pambansa-demokratikong hangarin sa iba't 
ibang paraan ang itinuturing ng rehimeng 
US-Arroyo na pangunahing sagka sa la- 
D yunin nitong makapangunyapit sa po- 
der hanggang 2010 o lagpas 
pa rito. 

Batid ng naghaharing 
rehimen na ang pamimilit 
~~ itong makapanatili 
NN hanggang 2010 o 

lampas pa ay sa- 


Sabwatang Malacanang 
PAHINA 9 


at Comelec 


PAHINA 6 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


